PIB Headquarters
কোভিড – ১৯ সংক্রান্ত পিআইবি-র প্রাত্যহিক সংবাদ
নতুন দিল্লি, ২০ই জানুয়ারী, ২০২১
৬ মাস ২৪ দিন পর দেশে করোনায় সংক্রিয় রোগীর সংখ্যা ২ লক্ষের নিচে নেমে এসেছেঃ গত ৭ দিনে ভারতে প্রতি ১০ লক্ষে নতুন করে কোভিড – ১৯ আক্রান্তের সংখ্যা সবচেয়ে কম; এপর্যন্ত ৬ লক্ষ ৭৪ হাজার ৮৩৫জন করোনা টিকা গ্রহণ করেছেন। গত ২৪ ঘন্টায় ২ লক্ষ ২০ হাজার ৭৮৬ জনকে ৩৮৮৬টি টিকা দান কর্মসূচীর মাধ্যমে টিকা দেওয়া হয়েছে।
ভারত, করোনার বিরুদ্ধে লড়াইয়ে উল্লেখযোগ্য সাফল্য লাভ করেছে। দেশে মোট সংক্রিয় রোগীর সংখ্যা ২ লক্ষের নিচে নেমে এসে আজ ১ লক্ষ ৯৭ হাজার ২০১এ দাঁড়িয়েছে। এখন মোট সংক্রিয় রোগীর হার ১.৮৬ শতাংশ। ২০৭ দিন পর যা সর্বনিম্ন। গত ২৪ ঘন্টায় ১৬ হাজার ৯৮৮ জন করোনা থেকে আরোগ্য লাভ করে হাসপাতাল থেকে ছাড়া পেয়েছে। গত ৭ দিনে ভারতে প্রতি ১০ লক্ষে নতুন করে কোভিড আক্রান্তের সংখ্যা বিশ্বের তুলনায় সর্বনিম্ন। আজ সকাল ৭টা পর্যন্ত ৬ লক্ষ ৭৪ হাজার ৮৩৫ জন টিকা গ্রহণ করেছে। গত ২৪ ঘন্টায় ২ লক্ষ ২০ হাজার ৭৮৬ জনকে ৩৮৬০টি টিকাদান কর্মসূচীর মাধ্যমে টিকা দেওয়া হয়েছে। এপর্যন্ত দেশে করোনা থেকে আরোগ্য লাভ করেছেন ১ কোটি ২ লক্ষ ৪৫ হাজার ৭৪১ জন। অর্থাৎ দেশে আরোগ্যের হার বেড়ে দাঁড়িয়েছে ৯৬.৭০ শতাংশ। দৈনিক মৃত্যুর সংখ্যাও কমে এসেছে। আজ ১৬২ জনের মৃত্যু হয়েছে।
বিস্তারিত জানার জন্য ক্লিক করুন নিম্নলিখিত লিঙ্কে - https://pib.gov.in/PressReleseDetail.aspx?PRID=1690290
কেন্দ্রীয় স্বাস্থ্য ও পরিবার কল্যাণ মন্ত্রক, লাক্ষাদ্বীপে কোভিড – ১৯ মোকাবিলা ব্যবস্থাপনায় সহায়তা প্রদানের জন্য একটি দল পাঠিয়েছে।
কেন্দ্রশাসিত অঞ্চল লাক্ষাদ্বীপে চলতি বছরের ১৮ই জানুয়ারী প্রথম কোভিড – ১৯ আক্রান্ত রোগীর সন্ধান পাওয়া যায়। গত চৌঠা জানুয়ারী একটি জাহাজে করে একজন পর্যটক, কেরালার কোচি থেকে লাক্ষাদ্বীপে এসেছিলেন। তার শরীরে কোভিড – ১৯ এর উপসর্গ ধরা পড়ায় তাকে হাসপাতালে ভর্তি করা হয়। পরীক্ষায় তার কোভিড সংক্রমণের নমুনা মেলে। প্রাথমিক ভাবে তাকে কোয়ারেন্টাইনে রাখা হয়েছে। এই কেন্দ্রশাসিত অঞ্চলের প্রশাসন, কোভিড – ১৯ সংক্রমণ রোধে যথাযথ ব্য়বস্থা গ্রহণ করেছে। কেন্দ্রের স্বাস্থ্য ও পরিবার কল্যাণ মন্ত্রকের পক্ষ থেকে কোভিড – ১৯ মোকাবিলা ব্যবস্থাপনায় সহায়তা প্রদানের জন্য একটি দল পাঠিয়েছে।
বিস্তারিত জানার জন্য ক্লিক করুন নিম্নলিখিত লিঙ্কে - https://pib.gov.in/PressReleseDetail.aspx?PRID=1690159
কোভিড-১৯ প্রতিহত করার সফল টিকাকরণের সূচনায় প্রতিবেশী দেশগুলির নেতৃবৃন্দ প্রধানমন্ত্রী ও ভারত সরকারকে অভিনন্দন জানিয়েছেন
কোভিড-১৯ প্রতিহত করার জন্য ১৬ই জানুয়ারী সফল টিকাকরণের সূচনায় প্রতিবেশী দেশগুলির নেতৃবৃন্দ প্রধানমন্ত্রী ও ভারত সরকারকে অভিনন্দন জানিয়েছেন।এক ট্যুইট বার্তায় শ্রীলঙ্কার রাষ্ট্রপতি শ্রী গোটাবায়া রাজাপাকসে বলেছেন, “#COVID19 টিকার সফল প্রয়োগ ও সৌহার্দপূর্ণ প্রতিবেশী রাষ্ট্রগুলির প্রতি ঔদার্য দেখানোর জন্য প্রধানমন্ত্রী শ্রী @narendramodiকে আমি আন্তরিক অভিনন্দন জানাই।“শ্রীলঙ্কার প্রধানমন্ত্রী শ্রী মাহিন্দা রাজাপাকসে এক ট্যুইট বার্তায় বলেছেন, “ বিপুল্ভাবে #COVID19 টিকাকরণ শুরু করার জন্য যে গুরুত্বপূর্ণ পদক্ষেপ প্রধানমন্ত্রী @narendramodi ও ভারত সরকার নিয়েছে, তার জন্য অভিনন্দন। এই উদ্বেগজনক মহামারীর শেষের শুরু আমরা দেখতে পাচ্ছি।“মালদ্বীপের রাষ্ট্রপতি শ্রী ইব্রাহিম মোহামেদ সোলিহ এক ট্যুইট বার্তায় বলেছেন, “কোভিড-১৯ এর বিরুদ্ধে ভারতের জনসাধারণকে টিকা দেবার যে যুগান্তকারী কর্মসূচী শুরু হয়েছে, তার জন্য প্রধানমন্ত্রী শ্রী @narendramodi ও ভারত সরকারকে অভিনন্দন জানাই। এই প্রয়াসে আপনারা যে সফল হবেন, সে বিষয়ে আমি অত্যন্ত আশাবাদী আর কোভিড-১৯ এর অভিশাপের শেষ আমরা অবশেষে দেখতে পাব।“এক ট্যুইট বার্তায় ভুটানের প্রধানমন্ত্রী ডঃ লোট্যে শেরিং বলেছেন, “ দেশ জুড়ে কোভিড-১৯ এর টিকাকরণের যে যুগান্তকারী সূচনা হয়েছে, তার জন্য আমি প্রধানমন্ত্রী @narendramodi ও ভারতের জনসাধারণকে অভিনন্দন জানাই। আমরা আশা করি এই মহামারীর জন্য যে সঙ্কটের সম্মুখীন হয়েছি তার থেকে বেড়িয়ে আশার জন্য একটি পথ পাওয়া গেছে।“
বিস্তারিত জানার জন্য ক্লিক করুন নিম্নলিখিত লিঙ্কে - https://pib.gov.in/PressReleasePage.aspx?PRID=1689701
কোভিড – ১৯ টিকাকরণ, বিশ্বের বৃহত্তম টিকাকরণ কর্মসূচী ভারতে শুরু হয়েছে
প্রধানমন্ত্রী, শনিবার বিশ্বের বৃহত্তম কোভিড – ১৯ টিকাদান অভিযানের সূচনা করেছেন। এই অভিযানের সূচনা মুহুর্তে দিল্লির এইমস হাসপাতালের চিকিৎসক, নার্স এবং অন্যান্য স্বাস্থ্য পরিষেবা কর্মী ও প্রথম সারির যোদ্ধাদের সঙ্গে উপস্থিত ছিলেন কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন। কোভিড -১৯ এর বিরুদ্ধে যারা নিঃস্বার্থভাবে লড়াই করেছেন, তাদের প্রশংসাও জানান তিনি। টিকাকরণ কর্মসূচী অভিযানের সূচনায় সাফাইকর্মী শ্রী মনীশ কুমারকে এইমস হাসপাতালে প্রথম টিকা দেওয়া হয়।
বিস্তারিত জানার জন্য ক্লিক করুন নিম্নলিখিত লিঙ্কে - https://pib.gov.in/PressReleasePage.aspx?PRID=1689112
ডাঃ হর্ষ বর্ধন বিশ্বের বৃহত্তম টিকাদান কর্মসূচীর প্রথম দিনের বিষয়ে পর্যালোচনা করতে রাজ্য / কেন্দ্রশাসিত অঞ্চলের স্বাস্থ্যমন্ত্রীদের সঙ্গে মত বিনিময় করেছেন
কেন্দ্রীয় স্বাস্থ্য ও পরিবার কল্যাণমন্ত্রী ডাঃ হর্ষ বর্ধন, শনিবার ভিডিও কনফারেন্সের মাধ্যমে বিশ্বের বৃহত্তম টিকাদান কর্মসূচীর প্রথম দিনের বিষয়ে পর্যালোচনা করতে রাজ্য / কেন্দ্রশাসিত অঞ্চলের স্বাস্থ্যমন্ত্রী, প্রধানসচিব, অতিরিক্ত মুখ্যসচিবদের সঙ্গে মত বিনিময় করেছেন। উল্লেখ্য সে দিনই প্রধানমন্ত্রী সকাল সাড়ে ১০টায় ভিডিও কনফারেন্সের মাধ্যমে কোভিড – ১৯ টিকাদান কর্মসূচী সূচনা করেন। বিশ্বের বৃহত্তম টিকাদান কর্মসূচী হল এটি। কেন্দ্রীয় মন্ত্রী, এদিন মত বিনিময়ের সময় এই বিশ্বের বৃহত্তম টিকাদান কর্মসূচী সফলভাবে চালু হওয়ার জন্য রাজ্যের স্বাস্থ্যমন্ত্রীদের অভিনন্দন জানিয়েছেন।
বিস্তারিত জানার জন্য ক্লিক করুন নিম্নলিখিত লিঙ্কে – https://pib.gov.in/PressReleasePage.aspx?PRID=1689180
প্রধানমন্ত্রী সারাদেশে করোনা টিকাদান কর্মসূচির সূচনা করলেন, করোনার প্রেক্ষিতে ভারতীয় প্রতিক্রিয়া বিশ্বব্যাপী স্বীকৃত হয়েছে: প্রধানমন্ত্রী
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে সারা দেশ জুড়ে করোনা টিকাকরণ কর্মসূচির সূচনা করেছেন। এটি বিশ্বের মধ্যে বৃহত্তম টিকাকরণ অভিযান। প্রধানমন্ত্রীর উদ্বোধনের সময় সারাদেশে ৩ হাজার ৬ টি সংযোগের মাধ্যমে তা দেখানো হয়। প্রধানমন্ত্রী তাঁর ভাষণে প্রথমেই এই করোনা টিকাকরণ কর্মসূচির সফল রূপায়নের ক্ষেত্রে সহযোগিতার জন্য সংশ্লিষ্ট বিজ্ঞানীদের অভিনন্দন জানান। তিনি বলেন, ভ্যাকসিন তৈরি করতে দীর্ঘ সময় লাগে। কিন্তু, এত স্বল্প সময়ের মধ্যে দেশে নির্মিত একটি নয়, দুটি ভ্যাকসিন বের করা হয়েছে। ভ্যাকসিনের দুটি ডোজ নিতে যাতে কেউ ভুলে না যায় সে জন্য তিনি দেশবাসীকে সাবধান করে দেন। তিনি বলেন, দুটি ডোজের মধ্যে এক মাসের ব্যবধানে রয়েছে। তিনি বলেন, দ্বিতীয় ডোজ নেওয়ার পর মানবদেহে করোনার বিরুদ্ধে প্রয়োজনীয় রোগ প্রতিরোধ ক্ষমতার বিকাশ ঘটে।প্রধানমন্ত্রী এই টিকাদান কর্মসূচি নজিরবিহীন বলে উল্লেখ করে বলেন, প্রথম দফায় ভারতের ৩ কোটি মানুষ এই টিকা গ্রহণ করছেন। যা বিশ্বের কমপক্ষে একশটি দেশের জনসংখ্যার চেয়ে বেশি। তিনি বলেন যে, দ্বিতীয় দফায় যখন প্রবীণ এবং আনুষঙ্গিক উপসর্গ রয়েছে এমন ব্যক্তিরা ভ্যাকসিন নেবেন তখন সেই সংখ্যাটা হবে ৩০ কোটি। বিশ্বে ভারত, মার্কিন যুক্তরাষ্ট্র এবং চীন কেবল এই তিনটি দেশই রয়েছে যাদের জনসংখ্যা ৩০ কোটির বেশি।প্রধানমন্ত্রী জনগণের কাছে আবেদন জানান যে, ভ্যাকসিন ও ভ্যাকসিন তৈরির সঙ্গে যুক্ত বিজ্ঞানী, চিকিৎসা ব্যবস্থা প্রভৃতি নিয়ে গুজব বা কোনরকম ষড়যন্ত্রে যেন কান না দেয়। কেননা ভারতে তৈরি এই ভ্যাকসিন আন্তর্জাতিক স্তরে স্বীকৃত।
বিস্তারিত জানার জন্য ক্লিক করুন নিম্নলিখিত লিঙ্কে – https://pib.gov.in/PressReleasePage.aspx?PRID=1689021
দেশব্যাপী কোভিড – ১৯ টিকাদান কর্মসূচীর সূচনা অনুষ্ঠানে প্রধানমন্ত্রীর ভাষণের মূল বক্তব্য
বিস্তারিত জানার জন্য ক্লিক করুন নিম্নলিখিত লিঙ্কে – https://pib.gov.in/PressReleasePage.aspx?PRID=1689026
যাদের টিকা সবথেকে বেশি প্রয়োজন প্রথমে তাদেরই টিকাকরণ হবে : প্রধানমন্ত্রী
প্রধানমন্ত্রী শ্রী নরেন্দ্র মোদী বলেছেন, ভারতের কোভিড-১৯ টিকাকরণ অভিযান অত্যন্ত মানবিক এবং গুরুত্বপূর্ণ রীতিনীতির ওপর ভিত্তি করে পরিচালিত হচ্ছে। যাদের টিকার সবথেকে বেশি প্রয়োজন তাদের প্রথমেই টিকাকরণ করা হবে। এমনকি যাদের সংক্রমণের ঝুঁকি সর্বাধিক তাদের প্রথমেই টিকা দেওয়া হবে। তিনি আরও বলেন, আমাদের চিকিৎসক, নার্স, হাসপাতালের স্যানিটেশন কর্মী এবং আধা-চিকিৎসাকর্মীরা প্রথমেই টিকার সুবিধা পাবেন। সরকারি ও বেসরকারি উভয় ক্ষেত্রে হাসপাতালগুলির কর্মীরা টিকাকরণে অগ্রাধিকার পাবে। প্রধানমন্ত্রী আজ ভিডিও কনফারেন্সের মাধ্যমে দেশ ব্যাপি কোভিড-১৯ টিকাকরণ কর্মসূচির সূচনা করে ভাষণ দিচ্ছিলেন। শ্রী মোদী বলেন, চিকিৎসাকর্মীদের পর অত্যাবশ্যক পরিষেবার সঙ্গে যুক্ত কর্মী এবং দেশের নিরাপত্তা তথা আইন-শৃঙ্খলার সঙ্গে যুক্ত ব্যক্তিদের টিকাকরণ করা হবে। আমাদের নিরাপত্তা বাহিনী, পুলিশ বাহিনী, দমকল বাহিনী, স্যানিটেশন কর্মীদের টিকাকরণে অগ্রাধিকার দেওয়া হবে। চিকিৎসাকর্মীদের পর যাদের টিকাকরণ করা হবে তাদের সংখ্যা প্রায় ৩ কোটি। প্রধানমন্ত্রী বলেন, ভারত সরকার এদের সকলের টিকাকরণ খাতে ব্যয়ভার বহন করবে।
বিস্তারিত জানার জন্য ক্লিক করুন নিম্নলিখিত লিঙ্কে – https://pib.gov.in/PressReleasePage.aspx?PRID=1689030
সামনের সারিতে থাকা যোদ্ধাদের টিকাকরণে অগ্রাধিকার দিয়ে ভারত, তার ঋণ স্বীকার করলো : প্রধানমন্ত্রী
প্রধানমন্ত্রী শ্রী নরেন্দ্র মোদী, করোনার বিরুদ্ধে লড়াইয়ের সময় দেশের নিঃস্বার্থ দৃঢ় মনোভাবের প্রশংসা করেছেন। দেশজুড়ে আজ ভিডিও কনফারেন্সের মাধ্যমে কোভিড – ১৯ এর টিকাকরণের সূচনায় বক্তব্য রাখতে গিয়ে শ্রী মোদী বলেছেন, ফেলে আসা বছরে ভারত, অনেক কিছু শিখেছে। ব্যক্তিগতভাবে, পারিবারিক এবং দেশ হিসেবে বিভিন্ন সমস্যার মোকাবিলা করা হয়েছে। তেলেগু কবি গুরাজাদা ভেঙ্কটা আপ্পারাও-এর উদ্ধৃতি দিয়ে তিনি বলেছেন, অন্যের জন্য সবসময় আমাদের নিঃস্বার্থভাবে কাজ করা উচিত। রাষ্ট্র, শুধুমাত্র মাটি, জল কাঁকড় এবং পাথর দিয়ে তৈরি হয় না, রাষ্ট্রের অর্থ হল౼ আমরা জনসাধারণ। তিনি বলেছেন, ভারত এই মনোভাব নিয়ে করোনার বিরুদ্ধে লড়াই করেছে। প্রধানমন্ত্রী সেই দিনের কথা স্মরণ করেছেন, যে দিন করোনা সঙ্কটের কারণে মানুষ কিছু করতে চেয়েছে, অথচ অসহায়ের মতো কিছুই করতে পারে নি। যখন কারোর কাছের মানুষ সংক্রমিত হয়েছেন, তখন তাকে দেখাশুনা করা যায় নি। এই অসুখ সংক্রমিতদের একা করে দিয়েছিল, অসুস্থ শিশু তাদের মায়ের থেকে আলাদা হয়ে গিয়েছিল এবং বয়স্ক মানুষেরা হাসপাতালে একাকী অসুখের বিরুদ্ধে লড়াই করতে বাধ্য হয়েছিলেন। যখন কেউ এই লড়াইয়ে হেরে গিয়েছিলেন, তখন তাঁকে যথাযথভাবে বিদায় জানানোও হয় নি। এই স্মৃতি আজও আমাদের তাড়া করে বেড়ায় বলে, আবেগতাড়িত প্রধানমন্ত্রী উল্লেখ করেছেন।
বিস্তারিত জানার জন্য ক্লিক করুন নিম্নলিখিত লিঙ্কে – https://pib.gov.in/PressReleasePage.aspx?PRID=1689050
কোভিড – ১৯ টিকাকরণ কর্মসূচীর সূচনায় ডাঃ হর্ষ বর্ধন, দেশব্যাপী টিকাকরণ অভিযানের প্রস্তুতি খতিয়ে দেখেছেন
কেন্দ্রীয় স্বাস্থ্য ও পরিবার কল্যাণমন্ত্রী ডাঃ হর্ষ বর্ধন শুক্রবার দেশব্যাপী কোভিড – ১৯ টিকাদান অভিযানের প্রাকমুহুর্তে সমস্ত প্রস্তুতি পর্ব খতিয়ে দেখেন। উল্লেখ্য, শনিবার থেকে এই টিকাদান কর্মসূচী শুরু হয়েছে। কেন্দ্রীয় স্বাস্থ্য ও পরিবার কল্যাণ মন্ত্রকের নির্মাণ ভবন প্রাঙ্গনে তৈরি হওয়া কোভিড কন্ট্রোল রুম ঘুরে দেখেন তিনি।
বিস্তারিত জানার জন্য ক্লিক করুন নিম্নলিখিত লিঙ্কে – https://pib.gov.in/PressReleseDetail.aspx?PRID=1688819
ডাঃ হর্ষ বর্ধন হু’র কার্যকরী পর্ষদের ১৪৮তম অধিবেশনে পৌরহিত্য করেছেন
কেন্দ্রীয় স্বাস্থ্য ও পরিবার কল্যাণমন্ত্রী ডাঃ হর্ষ বর্ধন ভিডিও কনফারেন্সের মাধ্য়মে বিশ্ব স্বাস্থ্য সংস্থা হু’র কার্যকরী পর্ষদের ১৪৮তম অধিবেশনে পৌরহিত্য করেছেন।
বিস্তারিত জানার জন্য ক্লিক করুন নিম্নলিখিত লিঙ্কে – https://pib.gov.in/PressReleasePage.aspx?PRID=1689685
স্বরাষ্ট্রমন্ত্রী শ্রী অমিত শাহ আজ দিল্লি পুলিশের সদর দপ্তরে গিয়ে করোনা যোদ্ধা সাহসী পুলিশকর্মী যারা সমাজের সেবা করতে গিয়ে জীবন উৎসর্গ করেছেন তাঁদের প্রতি শ্রদ্ধা নিবেদন করেছেন
স্বরাষ্ট্রমন্ত্রী শ্রী অমিত শাহ আজ দিল্লি পুলিশের সদর দপ্তরে গিয়ে করোনা যোদ্ধা সাহসী পুলিশকর্মী, যারা সমাজের সেবা করতে গিয়ে জীবন উৎসর্গ করেছেন তাঁদের প্রতি শ্রদ্ধা নিবেদন করেছেন। আজ নতুন দিল্লিতে তিনি দিল্লি পুলিশের সদর দপ্তরে গিয়ে করোনা যোদ্ধা পুলিশকর্মীদের সম্মানিত করেন। এর পাশাপাশি অসাধারণ কাজের নিরিখে পদোন্নতি প্রাপ্ত পুলিশ কর্মীদের মর্যাদা প্রদান করেন। এই অনুষ্ঠানে স্বল্প দৈর্ঘ্যের ছবি, '২০২০ কা সফর' এবং 'বিজয়পথ- কাহানি খাঁকি যোদ্ধাও কি' পরিবেশিত হয়।আজকের অনুষ্ঠানে স্বরাষ্ট্র প্রতিমন্ত্রী শ্রী কিষান রেড্ডি, কেন্দ্রীয় স্বরাষ্ট্রসচিব শ্রী অজয় কুমার ভাল্লা, ইন্টেলিজেন্স ব্যুরোর অধিকর্তা শ্রী অরবিন্দ কুমার এবং দিল্লি পুলিশের কমিশনার শ্রী এস এন শ্রীবাস্তব স্বরাষ্ট্রমন্ত্রক দিল্লি পুলিশের আধিকারিকরা উপস্থিত ছিলেন।কেন্দ্রীয় স্বরাষ্ট্রমন্ত্রী তাঁর ভাষণে বলেন, ২০২০ সালটি পুলিশের কাছে যথেষ্ট চ্যালেঞ্জের ছিল। দিল্লি পুলিশ সেই চ্যালেঞ্জের সহজে মোকাবিলা করেছে। তা সে উত্তর-পূর্ব দিল্লিতে দাঙ্গাই হোক বা লকডাউন কিংবা আনলক পরিস্থিতির নজরদারি করা হোক, কিংবা পরিযায়ী শ্রমিকদের ঘরে ফিরিয়ে আনা অথবা কৃষকদের আন্দোলনে শৃংখলা বজায় রাখার কাজ হোক।
বিস্তারিত জানার জন্য ক্লিক করুন নিম্নলিখিত লিঙ্কে – https://pib.gov.in/PressReleseDetail.aspx?PRID=1690158
কেন্দ্রীয় স্বরাষ্ট্র মন্ত্রী শ্রী অমিত শাহ্ কোভিড-১৯ এর বিরুদ্ধে লড়াইয়ে বিশ্বের বৃহত্তম টিকাকরণ অভিযানের ঐতিহাসিক সূচনার জন্য সমস্ত বিজ্ঞানীদের অভিনন্দন জানিয়েছেন
কেন্দ্রীয় স্বরাষ্ট্র মন্ত্রী শ্রী অমিত শাহ্ কোভিড-১৯ এর বিরুদ্ধে লড়াইয়ে বিশ্বের বৃহত্তম টিকাকরণ অভিযানের ঐতিহাসিক সূচনার জন্য দেশের সমস্ত বিজ্ঞানীদের অভিনন্দন জানিয়েছেন।একাধিক ট্যুইট বার্তায় শ্রী অমিত শাহ্ বলেছেন, “প্রধানমন্ত্রী শ্রী নরেন্দ্র মোদীর নেতৃত্বে ভারত করোনার বিরুদ্ধে লড়াইয়ে এক গুরুত্বপূর্ণ পর্যায়ে রয়েছে। বিশ্বের বৃহত্তম টিকা অভিযান শুরু হওয়ার জন্য ভারতীয় বিজ্ঞানীদের অপার সম্ভাবনা ও দেশের নেতৃত্ব দেওয়ার শক্তিকেই তুলে ধরে।” শ্রী শাহ্ আরও জানান, “মানবতার বৃহত্তম সঙ্কট নিরসনের পথে যে কয়েকটি দেশ সফল হয়েছে তাদের মধ্যে অন্যতম হলো ভারত। প্রত্যেক ভারতীয়ই এই অসাধারণ কৃতিত্ব জন্য গর্বিত।” তিনি আরও বলেন, এই পদক্ষেপ বিশ্ব মানচিত্রে একটি আত্মনির্ভর ভারতের চিত্রকেই তুলে ধরেছে।
বিস্তারিত জানার জন্য ক্লিক করুন নিম্নলিখিত লিঙ্কে – https://pib.gov.in/PressReleasePage.aspx?PRID=1689049
খাদি শিল্পীদের বিশেষভাবে সাহায্যার্থে কোভিড-১৯ লকডাউনের সময় খাদি গ্রামীণ শিল্প কমিশনের কাছ থেকে প্রায় ৪৯ কোটি টাকার সামগ্রী কিনেছে ভারতীয় রেল
ভারতীয় রেল কোভিড-১৯ লকডাউনের সময় খাদি গ্রামীণ শিল্প কমিশনের কাছ থেকে ৪৮.৯০ কোটি টাকার খাদি সামগ্রী কিনেছে। এর জেরে গত বছর খাদি গ্রামীণ শিল্প কমিশনের কর্মকাণ্ডে এক ব্যাপক প্রভাব লক্ষ্য করা গেছে। ২০২০-র ডিসেম্বর মাসে ভারতীয় রেল ৮.৪৮ কোটি টাকার খাদি সামগ্রী কিনেছে। এর ফলে একদিকে যেমন কর্ম সংস্থানের সৃষ্টি হয়েছে তেমনি খাদি কারিগরদের আয়ও বৃদ্ধি পেয়েছে। ভারতীয় রেলের কাছ থেকে সরাসরি এই খাদি সামগ্রী কেনার বরাত মেলায় ৮২টি খাদি প্রতিষ্ঠান লাভবান হয়েছে। মূলত এই প্রতিষ্ঠানগুলি তোয়ালে, বিছানার চাদর, স্পঞ্জের পোশাক, খাদি কাপড় সহ অন্যান্য সামগ্রী তৈরি করে থাকে। গত বছরের মে থেকে ডিসেম্বর পর্যন্ত ভারতীয় রেল ৪৮.৯০ কোটি টাকার খাদি সামগ্রী কিনেছে। মে-জুন মাসে লকডাউনের সময়েও রেল ১৯.৮০ কোটি টাকার খাদি সামগ্রী কিনেছিল। একইভাবে জুলাই ও আগস্ট মাসে ৭.৪২ কোটি এবং অক্টোবর ও নভেম্বর মাসে ১৩.০১ কোটি টাকার খাদির সামগ্রী কিনেছে রেল।
বিস্তারিত জানার জন্য ক্লিক করুন নিম্নলিখিত লিঙ্কে – https://pib.gov.in/PressReleasePage.aspx?PRID=1689054
পোলিও জাতীয় টিকাদানের পরিবর্তিত তারিখ ৩১শে জানুয়ারি, ২০২১, রাষ্ট্রপতি ৩০শে জানুয়ারি ২০২১ এ এন আই ডি চালু করবেন
সারা দেশ জুড়ে আগামী ১৬ জানুয়ারি, প্রধানমন্ত্রী কোভিড ভ্যাকসিন দেওয়ার আনুষ্ঠানিক সূচনা করবেন। এটি হবে দেশের সর্ববৃহৎ টিকাকরণ অভিযান। এরই পরিপ্রেক্ষিতে কেন্দ্রীয় স্বাস্থ্য ও পরিবারকল্যাণ মন্ত্রকের পক্ষ থেকে রাষ্ট্রপতির সচিবালয় সঙ্গে আলোচনার ভিত্তিতে সিদ্ধান্ত নেওয়া হয়েছে যে, পোলিও ভ্যাকসিন দেওয়ার দিন পরিবর্তিত হয়ে ৩১ জানুয়ারি হয়েছে। ওই দিন জাতীয় টিকাকরণ দিবস বা পোলিও রবিবার।এর আগে মাননীয় রাষ্ট্রপতি ৩০ জানুয়ারি সকাল ১১ টা ৪৫ মিনিটে রাষ্ট্রপতি ভবনে কয়েকটি শিশুকে পোলিও ড্রপ খাওয়াবেন।স্বাস্থ্যমন্ত্রকের এই সিদ্ধান্তের ফলে করোনা মোকাবিলার ক্ষেত্রে কোভিড ভ্যাকসিন দেওয়ার কার্যক্রমের সঙ্গে নন-কোভিড অপরিহার্য পরিষেবা প্রদানের কোন বিরূপ প্রভাব পড়বে না।
বিস্তারিত জানার জন্য ক্লিক করুন নিম্নলিখিত লিঙ্কে –
https://pib.gov.in/PressReleasePage.aspx?PRID=1688474
ডাঃ হর্ষ বর্ধন, আত্মনির্ভর ভারত, স্বতন্ত্র ভারত –এর উপর আয়োজিত ওয়েবিনারে ভার্চুয়াল মাধ্যমে বক্তব্য রেখেছেন
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন, মঙ্গলবার স্বরাজ্য পত্রিকা আয়োজিত আত্মনির্ভর ভারত, স্বতন্ত্র ভারত এবং কোভিড পরবর্তী বিশ্বে ভারতের স্বাস্থ্য পরিষেবার ইকো ব্যবস্থাপনার বিষয়ে এক ওয়েবিনারে ভার্চুয়াল মাধ্যমে বক্তব্য রেখেছেন। ডাঃ হর্ষ বর্ধন জানান, সরকারের অন্যতম মূল লক্ষ্যই হল আত্মনির্ভর ভারত গঠন। দেশের সমস্ত নাগরিকদের মধ্যে সমান সুযোগ – সুবিধা প্রদান এবং ধনী ও দরিদ্রের মধ্যে ব্যবধান ঘুচিয়ে যোগসূত্র গড়ে তোলাই সরকারের লক্ষ্য বলে তিনি জানান।
বিস্তারিত জানার জন্য ক্লিক করুন নিম্নলিখিত লিঙ্কে – https://pib.gov.in/PressReleseDetail.aspx?PRID=1688574
কোভিড – ১৯ এর বিরুদ্ধে লড়াইয়ে বিশ্বের বৃহত্তম টিকাদান অভিযানে যোগ দিয়েছে ভারতীয় রেল
কোভিড – ১৯ এর বিরুদ্ধে লড়াইয়ে বিশ্বের বৃহত্তম টিকাদান অভিযানে যোগ দিয়েছে ভারতীয় রেল। প্রধানমন্ত্রী শ্রী নরেন্দ্র মোদী, শনিবার ইতিহাসে সর্ব বৃহৎ টিকাদান অভিযানের সূচনার পর উত্তর রেলের সেন্ট্রাল হাসপাতালে কোভিড – ১৯ টিকাদান শুরু হয়।
বিস্তারিত জানার জন্য ক্লিক করুন নিম্নলিখিত লিঙ্কে – https://pib.gov.in/PressReleasePage.aspx?PRID=1689221
পিআইবি’র আঞ্চলিক কার্যালয় থেকে প্রাপ্ত তথ্য
মহারাষ্ট্রঃ- মহারাষ্ট্রে প্রথম দফায় কোভিড – ১৯ টিকাকরণ শুরু হয়েছে। এ পর্যন্ত ১৪ হাজার ৮৮৩ জন স্বাস্থ্য কর্মীকে টিকা দেওয়া হয়েছে।
গুজরাটঃ- কোনো রকম সমস্যা ছাড়াই গুজরাটে মঙ্গলবার দ্বিতীয় দিন কোভিড – ১৯ টিকা অভিযান সফল ভাবেই সম্পন্ন হয়েছে। ১৬১টি বুথে স্বাস্থ্যকর্মী সহ নার্স, প্যারামেডিক্যাল কর্মীদের কোভিশিল্ড টিকা দেওয়া হয়। ১৬ই জানুয়ারী পর্যন্ত সে রাজ্যের ১৩,২৭৪ জন টিকা নিয়েছে।
মধ্যপ্রদেশঃ- ক্রমশই এরাজ্যে কমছে কোভিড আক্রান্তের সংখ্যা। মঙ্গলবার মাত্র ৩০৪ জন কোভিড আক্রান্ত হয়েছেন। গত ২৪ ঘন্টায় ৭২৫ জন রোগী করোনা থেকে আরোগ্য লাভ করেছে।
ছত্তিশগড়ঃ- ১০,০০০ স্বাস্থ্যকর্মী করোনা ভাইরাসের টিকা গ্রহণ করেছে। টিকাকরণ অভিযানের দ্বিতীয় দিনে গতকাল ৫২৮০ জন স্বাস্থ্যকর্মীকে টিকা দেওয়া হয়। রাজ্যে ৯৭টি টিকাদান কেন্দ্র খোলা হয়েছে।
রাজস্থানঃ- মঙ্গলবার ১১,২৮৮ জনের বেশি স্বাস্থ্যকর্মীকে টিকা দেওয়া হয়। মুখ্যমন্ত্রী অশোক গেহলট, রাজ্যের টিকাদান কর্মসূচী খতিয়ে দেখেছেন।
গোয়াঃ- আজ সকাল পর্যন্ত মুম্বাই থেকে ১৮,০০০ ভ্যাকসিনের ডোজ গোয়ায় পৌঁছেছে। সে রাজ্যের গত শনিবার ৭টি টিকাদান কেন্দ্র থেকে টিকাকরণ শুরু হয়েছে।
আসামঃ- মঙ্গলবার সে রাজ্যে আরো ২৩জন নতুন করে করোনায় আক্রান্ত হয়েছেন। বর্তমানে এখন সে রাজ্যে সক্রিয় রোগীর সংখ্যা ১৩৮৪ জন।
নাগাল্যান্ডঃ- আরো ৫ জনের দেহে করোনা সংক্রমণের নমুনা মিলেছে মঙ্গলবার। এই নিয়ে সেখানে আক্রান্তের সংখ্যা বেড়ে দাঁড়িয়েছে ১২,০৬৬।
সিকিমঃ- ১৪ জন নতুন করে করোনায় আক্রান্ত হয়েছেন। মৃতের সংখ্যা বেড়ে দাঁড়িয়েছে ১৩১।
কেরালাঃ- দ্বিতীয় পর্যায়ের কোভিড – ১৯ টিকা আজ সকালে কোচিন আন্তর্জাতিক বিমানবন্দরে পৌঁছেছে। এই পর্যায়ে ৩ লক্ষ ৬০ হাজার ৫০০ করোনার টিকা পাঠানো হয়েছে। এখনও পর্যন্ত ২৪,৫০১ জন স্বাস্থ্যকর্মী টিকা নিয়েছেন।
তামিলনাডুঃ- আজ পর্যন্ত ৮ লক্ষ ৩১ হাজার ৮৬৬ জন করোনা আক্রান্ত হয়েছেন। মৃত্যু হয়েছে ১২ হাজার ২৮১ জনের। সুস্থ হয়ে হাসপাতাল থেকে ছাড়া পেয়েছেন ৮ লক্ষ ১৪ হাজার ৯৮ জন।
কর্ণাটকঃ- মোট আক্রান্তের সংখ্যা ৯ লক্ষ ৩৩ হাজার ৭৭। হাসপাতাল থেকে ছাড়া পেয়েছেন ৯ লক্ষ ১৩ হাজার ১২ জন।
অন্ধ্রপ্রদেশঃ- আজ পর্যন্ত মোট আক্রান্তের সংখ্যা ৯ লক্ষ ১৩ হাজার ৩৫০ জন। হাসপাতাল থেকে সুস্থ হয়ে ছাড়া পেয়েছেন ৮ লক্ষ ৭৪ হাজার ৫৮৪ জন।
তেলেঙ্গানাঃ- ১৬ই জানুয়ারী থেকে এরাজ্যেও কোভিড – ১৯ টিকাদান কর্মসূচী চলছে। ১৪০টি কেন্দ্র থেকে টিকা দেওয়া হচ্ছে। প্রথম দিন ৩৯৬২ জন টিকা গ্রহণ করেছেন। গত ১৮ই জানুয়ারী টিকাকরণের দ্বিতীয় দিনে ১৩,৬৬৬ জন স্বাস্থ্যকর্মী ও সাফাইকর্মী টিকা গ্রহণ করেছেন। টিকাকরণের তৃতীয় দিনে মঙ্গলবার এই নিয়ে মোট ৫১,৯৯৭ জন স্বাস্থ্যকর্মী টিকা গ্রহণ করেছে। এখন ৮৯৪টি টিকাদান কেন্দ্র থেকে টিকা দেওয়া হচ্ছে।